**Буряад Уласай Болбосоролой болон эрдэм ухаанай яаман**

**«Ивалгын аймаг» гэhэн муниципальна байгуулалга**

**Аймагай hуралсалай захиргаан**

**Доодо Ивалгын дунда hургуули**

**Түрэлхи хэлээр**

**нээмэл хэшээлэй конспект**

**2 класс**

**Темэ: Буряад арадай онтохон**

 **«Будамшуу»**

 **Багша: Ринчинова Ю.С.**

**2018 он**

**Темэ: Буряад арадай онтохон “Будамшуу”**

**Зорилго:**

Буряад арадай аман захёолой абдарhаа “Будамшуу” гэhэн онтохонтой танилсуулха.

**hуралсалай түсэблэhэн дүнгүүд:**

**Литературна уншалгаар шадабари:**

hурагшадай хэлэлгэ, ухаан бодол, уранаар уншалгын дадал хүгжөөхэ, уншаhанаа ойлгожо, тобшолол хэжэ hургаха.

**Υхибүүнэй өөрын хүгжэлтын дүнгүүд:**

-зохёолдо өөрынгөө хандалга харуулжа шадаха;

-өөрынгөө сэдьхэлэй байдал харуулха, хүнүүдые дэмжэhэнээ харуулха;

**Метапредметнэ дүнгүүд:**

Бэеэ гуримшуулаад абаха шадабари:

-багшатаяа хамта хэшээлэйнгээ зорилго табиха;

-өөрынгөө, нүхэдэйнгөө ажал багшатаяа сугтаа шалгаха;

-багшын үгэhэн асуудалда дүүрэн харюу үгэжэ шадаха;

**Оршон тойрониие шадалха шадабари:**

-багшатаяа болон нүхэдтэеэ дүн гаргаха;

-текстын удха дамжуулха.

**Харилсаха шадабари:**

-өөрынгөө hанал бодол аман хэлэлгээр харуулха;

-нүхэдөө шагнаха ба тэдэнэй хэлэhэниие ойлгохо.

**Хэрэгсэлнүүд:** мультимедийнэ проектор, интерактивнэ самбар, аудиозапись, ном

**Хэшээлэй ябаса:**

1. **Эмхидхэлэй үе.**
2. **Хэшээлэй темэ болон зорилго элирүүлгэ.**

Υхибүүд, мʏнɵɵдэр бидэ хэшээлдээ нэгэ буряад хүбүүнтэй танилсахабди.

Хэн гэжэ нэрэтэйб? Ямар зантай хүбүүн бэ гэжэ мэдэхын тула, энэ дуу анхаралтайгаар шагнагты.

**Багша дуу табина .**

 **«Будамшуугай дуун»**

 **Υгэнь Ц. Шагжинай**

 **Хүгжэмынь Ю. Ирдынеевэй**

1. Будамшуу, Будамшуу нэрэтэйб даа,

Буряадхан орондоо нютагтайб даа.

Буруушан Будамшуу гэлсэнхэйл даа

Бултандаа намайгаа мэдэнхэйл даа, hэй!

 Дабталга:

А- ёо- лай, а- ёо- лай, а- ёо- лай даа , hэй!

А- ёо- лай, наабуулай, ми- нео- лай даа!

1. Арбанхан долоотой, найматайб даа,

Агадааш, Хоридоош нютагтайб даа.

Адуушан Будамшуу гэлсэнхэйл даа,

Алайртааш, Боохондоош мэдэнхэйл даа.

**Багша асууна:** Зай, хэн гэжэ нэрэтэй хүбүүн бэ? Будамшуу

- Ямар хʏбʏʏн бэ? ( Буряад орондо нютагтай, хʏхюутэй, баяртай, бушуу, хурса хэлэтэй, гоёор дуулана)

- Бэрхэт.

**Багша:**

- Будамшуу бултанда мэдээжэ. Энэ буряад хүбүүн тухай ганса дуун бэшэ, харин үшөө арад зон онтохо бэшэhэн юм. Будамшуу тухай hонин юумэ мэдэхын тула, бидэ мүнөө хэшээлдээ онтохонтой танилсахабди.

 **3. Зохёол бүхэлеэр хадуун абалга.**

 **Онтохонтой танилсалга**

**А) Багшын жэшээтэ уншалга**

**Б) Ойлгогдоогүй үгэнүүдэй удха элирүүлгэ:**

***САДАТАР ХООЛЛУУЛА***- ехээр эдеэлүүлхэ

***ООГЛОХО***- шангаар хэлэхэ

**В) Υхибүүдэй уншалга.**

**4. Бэеэ hорилго: хүгжэм “Будамшуугай дуун”**

**5. Зохёол бүхэлеэр хадуун абалгые элирүүлгэ.**

**Онтохоной удхаар хөөрэлдөөн.**

- Энэ онтохон танда hонирхолтой байгаа гү?

- Зохёолой үйлэдэгшэ нюурнууд хэд бэ? ( Будамшуу ба баян хүн)

Υхибүүд интерактивна самбар дээрэ гол геройнуудай характеристикэ стрелкээр харуулна.

 **БАЯН ХΥН**

 **БУДАМШУУ**

 **Ухаатай**

 **Мэхэтэй**

 **Залхуу**

 **Хүгшэн**

 **Хурдан**

 **Тэнэг**

 **Хурса хэлэтэй**

 **Хомхой**

**Багша:**

- Юундэ Будамшуу өөрыгөө Садатар Хооллуула гэжэ нэрлээб? (гэдэhээ үлдэдэг байгаа)

Энэ онтохондо Буряад хубуун hүбэлгэн, хурса ухаатай байжа, бэеэ холлуулаа.

- Будамшуугай hʏбэлгэн ухаатайе ямар ушарhаа ойлгохоор бэ? Текст соо олоод уншагты.

- Υхибүүд, Будамшуу танда юугээрээ hайшаагдааб, юугээрээ hайшаагдаагүйб? Хаража үзэе.

**hайшаагдаагуй**

 **hайшаагдаа**

 мэргэн ухаатай байжа, хүүе мэхэлбэ

бэеэ тэжээжэ ябаhан хүн

 (үхибүүдэй харюу)

Υхибүүдэй hайшаагдаагүй тала нэрлээ hаань:

**Багша:** Таанад, ʏхибʏʏд, мүнөө сагта хүн зондо худалаар хэлэжэ бʏ ябаарайгты! Худал үгэ хэзээдээшье элирдэг. Ажал хэhэн хүн хододоо садхалан ябаха.

Υхибүүдэй hайшаагдаhан тала нэрлээ hаань:

**-Багша:**

Буряад арадай аман зохёолдо Будамшуугай дүрөөр шуран, түргэн, ухаатай, мэргэн, хурса хэлэтэй хүнүүдые харуулдаг байгаа. Тиимэhээ мүнөө сагта манай Буряад орондо жэл бүри «Эдир Будамшуу» гэжэ мүрысɵɵн үнгэргэгдэдэг. Энэ мүрысɵɵндэ гансал хүбүүд талаан бэлигээ харуулдаг. Таанад баhа хабаадалсагты, ехэ hонин байха.

**6. Хэшээлэй дүн.**

- Энэ хэшээлдэ өөртөө юу хадуужа абаабта?

- Юун эгээ hонирхолтой байгааб?

**7. Хэшээлдэ хэhэн ажалай сэгнэлтэ.**

Будамшуу гэжэ үгын үзэг бүхэндэ хэшээлдээ хэр бэрхээр ажаллаhанаа тааруулан үгэнүүдые hанагты.

  **Будамшуу**

Б - бэрхэ

У - ухаатай

Д - дорюун

А - аза талаантай, аргатай

М - мэргэн

Ш - шуран

У - урихан

У - удхатай онтохо уншаабди

**8. Гэрэй даабари.**

н. 88-89 уранаар уншаха, зураг зураха.